open-index/open-wikipedia-markdown huggingface dataset:
பெரி. சிவனடியார்

**பெரி. சிவனடியார்** (7 செப்டம்பர் 1929 - 19 மார்ச் 2004) தமிழகக் கவிஞர் ஆவார். *பொன்னி* எனும் இலக்கிய இதழ் இவரை பாரதிதாசன் பரம்பரைக் கவிஞர்களுள் ஒருவர் என அறிமுகப்படுத்துகிறது.

## பிறப்பும் இளமையும்
சிவகங்கை மாவட்டம் புதுவயல் கிராமத்தில் பெரியண்ணன்-விசாலாட்சிக்கு மகனாக 1929 ஆம் ஆண்டு, செப்டம்பர் 7 ஆம் நாளில்  பிறந்தார். தமிழ்ப் பேராசிரியராகப் பணியாற்றிய இவர் பள்ளிப் பருவம் முதலாகவே கவிதை எழுதும் ஆர்வம் கொண்டவர். தம் வாழ்நாளில் சுமார் 500 க்கும் மேற்பட்ட கவியரங்குகளில் பங்குப் பெற்றுள்ளார்.

## தமிழ்ப் பணிகள்
மதுரை (1981), தஞ்சாவூர் (1995) ஆகிய இடங்களில் நடைபெற்ற உலகத் தமிழ் மாநாடுகளில் பங்கு பெற்றியுள்ளார். வடமொழி செல்வாக்கிலிருந்தும் இந்தி ஆதிக்கத்திலிருந்தும் தமிழ் மீட்சி இயக்கத்திற்குப் பாட்டு எழுதிய பலருள் இவர் பாட்டும் பலரால் பாராட்டப்பெற்றுள்ளது. வான்மதி, அன்புதென்றல், பொன்னி, மாதவி, தமிழ்ச்செய்தி, கண்ணதாசன் உள்ளிட்ட பல இதழ்களில் நூற்றுக்கும் மேற்பட்ட கவிதைகள் எழுதியுள்ளார்.

## படைப்புகள்
### கவிதை நூல்கள்
* கனிக்குவியல்                                                                                                                   
* முருகாஞ்சலி                                                                                                                  
* சக்தி சரணங்கள்                                                                                                               
* சக்தியும் மைந்தனும்                                                                                                         
* பரமகுருசுவாமி பதிகம்முதலிய பல.

### நாடகம்
*அவளுக்காக

## பட்டங்கள்
*திருப்பனந்தாள் பாவலர் மன்றம் - சிந்தனைக் கவிஞர்
*மதுராந்தகம் குருபழநி ஆதீனம்  - கவிஞரேறு
*தமிழக அரசு இவருக்கு 1985 இல் *திருக்குறள் நெறித்தோன்றல்* எனும் விருதினையும்,1991 இல் பாவேந்தர் விருதினையும் அளித்துள்ளது.

## பெற்ற பாராட்டுகள்
கண்ணதாசன் இவர் கவித்திறனைப் பாராட்டி ஒரு பாடல் இயற்றியுள்ளார். அப்பாடல்:
:சிவனடியான் சிவனடியான் என்கின் றாரே'
:சிவனுக்கோ இவனடியான் இல்லை இல்லை
:இவன்பாடும் பாடல்களைச் சிவனும் கேட்பான்
:என்பதனால் இவனுக்கே சிவன் அடியான்
என்பதாகும்.

## இறப்பு
2004 ஆம் ஆண்டு, மார்ச் மூன்றாம் நாளன்று இவர் இறந்தார்.

## மேற்கோள்கள்

## வெளியிணைப்புகள்
*பாரதிதாசன் பரம்பரை ---முனைவர் முபழனியப்பன் ---- தொகுப்பு கவிதை மலர் நமது கவிஞகர்களுக்கு

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1929 பிறப்புகள்
பகுப்பு:2004 இறப்புகள்
பகுப்பு:தமிழகக் கவிஞர்கள்
அழகப்பம்பாளையம்

**அழகப்பம்பாளையம்** (Alagampalayam) இந்திய மாநிலமான தமிழ்நாட்டின் சேலம் மாவட்டம், எடப்பாடி வட்டம், கொங்கணாபுரம் ஒன்றியத்தில் கச்சுப்பள்ளி கிராமத்தில் அமைந்துள்ள சிற்றூராகும். இவ்வூரில் ஊராட்சி ஒன்றிய நடுநிலைப்பள்ளி, அழகப்பம்பாளையம் அமைந்துள்ளது. 

## மக்கள்
இவ்வூரில் மொத்த மக்கள் தொகை 1000 ஆகும். இவ்வூரைச் சேர்ந்த மக்களின் முக்கியத் தொழில் நெசவு. மேலும் விவசாயம், கால்நடை மேய்த்தல் போன்றவையும் இவர்களின் முக்கியத் தொழில்களாகும். இங்கு வீட்டு சாமி பச்சியம்மன் கோயில் உள்ளது.

## மேற்கோள்கள்


பகுப்பு:சேலம் மாவட்டத்திலுள்ள ஊர்களும் நகரங்களும்
வளர்ச்சிமானி

.

**வளர்ச்சிமானி** (*Auxanometer*), என்பது தாவரங்களின் வளர்ச்சி வீதத்தை அளவிடுவதற்குப் பயன்படும் ஒரு கருவியாகும்.   கிரேக்க மொழியில் ஆக்சாயின் என்ற சொல்லுக்கு   வளர்ச்சி என்றும் மீட்ரான் என்ற சொல்லுக்கு   அளவிடுதல் என்றும் பொருளாகும்.

## வில் வளர்ச்சிமானி
வில் வளர்ச்சிமானியில் கம்பியின் ஒருமுனை தாவரத்தின் நுனிப்பகுதியிலும் மற்றொருமுனை வில்லுடனும் இணைக்கப்பட்டிருக்கும். இந்தக் கம்பியானது ஒரு கப்பியினுள் செல்லுமாறு பொருத்தப்பட்டு அந்தக்கப்பியில் ஒரு சுட்டிக்காட்டி இணைக்கப்பட்டுள்ளது. தாவரத்தின் உயரம்  அதிகரிக்கும்போது கப்பி சுழல்வதால் சுட்டிக்காட்டி வட்ட அளவுகோல் வழியாக நகர்ந்து தாவரத்தின் வளர்ச்சி அளவிடப்படுகிறது. வளர்ச்சி விகிதம் என்பது வளர்ச்சிமானியால் அளவிடப்பட்ட வளர்ச்சியின் நீளத்தை நேரத்தால் வகுப்பதன் மூலம் பெறப்பட்ட அளவீடு ஆகும். 

## உணர்திறன் வளர்ச்சிமானி

உணர்திறன் வளர்ச்சிமானி தாவரங்களின் நுண்ணிய வளர்ச்சியை மைக்ரோமீட்டர் அளவுக்கு   நுண்ணிய அளவுகளை அளவிடப் பயன்படுகிறது.   வளிமண்டல அமைப்பில் ஏற்படும் குறுகியகால மாற்றங்களையும் இதன்மூலம் தாவரங்களில் ஏற்படும் துலங்கல்களையும் அளவிட உதவுகிறது. 

## பயன்பாடு

ஆய்வகங்கள், களப்பயன்பாடுகள் மற்றும் வகுப்பறைகளில் வளர்ச்சிமானிகள் பயன்படுகின்றன. வளர்ச்சிவில்காட்டி என்ற பெயராலும் இவை அழைக்கப்படுகின்றன. 
## மேற்கோள்கள்
 

பகுப்பு:அளவிடும் கருவிகள்
லோபாமுத்திரை

**லோபாமுத்திரை** (Lopamudra என்று அழைக்கப்படுவார். அகத்திய முனிவரின் பத்தினியும், ரிக் வேத கால பெண் முனிவரும் ஆவார். லோபாமுத்திரை என்பதற்கு, லோபத்தை அளிப்பவள் = *அனைத்து உயிரினங்களின் அழகை கவர்பவள்* எனப் பொருளாகும். இவளே காவிரி நதியாக, அகத்தியரின் கமண்டலத்தில் இருந்து தமிழ்நாட்டை நாேக்கிப் பாய்கிறாள்.

பண்டைய இந்திய வேத கால இலக்கியங்களின் படி, இருக்கு வேத காலத்தில் (பொ.ஊ.மு. 2600–1950) வாழ்ந்த லோபமுத்திரை பெண் வேத மெய்யிலாளர் ஆவார். இருக்கு வேதத்தில் லோபமுத்திரையின் மந்திரங்கள் உள்ளது.

வேதம் இதிகாச, புராணங்களில் மூன்று இடங்களில் லோபமுத்திரை பற்றிய செய்திகள் உள்ளது. இருக்கு வேத மந்திரங்களிலும், மகாபாரத இதிகாசத்தில், வன பருவம், அத்தியாயம் 96, 97 & 98-இல் தான் திருமணம் செய்து கொள்வதற்காக, அகத்தியர், லோபமுத்திரையைப் படைத்து, பின் குழந்தை லோப முத்திரையை பருவ வயது அடையும் வரை, விதர்ப்ப நாட்டு மன்னரிடம் வளர்ப்பதற்கு கொடுத்தார். பின் லோபாமுத்திரை பருவ வயது எய்திய பின் லோபமுத்திரையை அகத்தியர் திருமணம் செய்து கொண்டு வாழ்ந்தார்.

லோபாமுத்திரை – அகத்தியர் இணையருக்கு பிறந்தவர்  *திரிதாசுயு*   ஆவார். கவிஞரான திரிதாசுயு உருக்க்கு வேதத்தில் சில மந்திரங்களை இயற்றியுள்ளார்.

அகத்தியருடன் இணைந்து லோபாமுத்திரை லலிதா சகஸ்ரநாமத்தை பரத கண்டம் முமுவதும் பரப்பினார்.

## இருக்கு வேதத்தில்
இருக்கு வேத காலத்திய 27 பெண் ரிஷிகளில் லோபாமுத்திரை 179 மந்திரங்களைப் படைத்துள்ளார்.

## மேற்கோள்கள்

## ஆதார நூற்பட்டியல்
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:இந்து தொன்மவியல் மாந்தர்
அமைதிப் பள்ளத்தாக்கு தேசியப் பூங்கா

**அமைதி பள்ளத்தாக்கு தேசியப் பூங்கா** (Silent Valley National Park) என்பது கேரளாவின் இரண்டாவது பெரிய தேசியப் பூங்கா ஆகும். இது  பரப்பளவில் அமைந்துள்ளது. இது  இடையக மண்டலத்தால் சூழப்பட்டுள்ளது. இது தென் இந்தியாவின், கேரள மாநிலத்தின் பாலக்காடு மாவட்டத்திலுள்ள நீலகிரி மலைகளில் அமைந்துள்ளது. இந்த தேசியப் பூங்காவில் சில அரிய வகை தாவரங்கள் மற்றும் விலங்கினங்கள் உள்ளன. 1847ல்  தாவரவியல் அறிஞர் *ராபர்ட் வெயிட்* என்பவர் இந்த பகுதியில் ஆராய்ந்தார்.

இந்த பூங்காவானது இந்தியாவிலுள்ள அழிக்கப்படாத தடங்கள் கொண்ட தென் மேற்கு தொடர்ச்சி மலை மழை காடுகள் மற்றும் வெப்பமண்டல ஈரமான பசுமையான காட்டில் உள்ளது. முன்மொழியப்பட்ட கரிம்புழா தேசியப் பூங்கா () வடக்கே தொடர்ச்சியாக மற்றும் முக்கூர்த்தி தேசியப் பூங்கா (78.46&#x20;கி. மீ.2) வடகிழக்கில், நீலகிரி உயிர்க்கோளக் காப்பகம் (1,455.4&#x20;கி. மீ.2) மையப் பகுதியாக, மற்றும் ஒரு பகுதியாக நீலகிரி துணை கொத்து (6,000+ கி. மீ.2), மேற்கு தொடர்ச்சிமலை உலகப் பாரம்பரியக் களம், அங்கீகாரம் மூலம் யுனெஸ்கோ 2007ல் அங்கீகரிக்கப்பட்டது.

பூங்காவின் பல்லுயிரியலை அச்சுறுத்தும் ஒரு நீர்மின் திட்டத்திற்கான திட்டங்கள் 1970களில் ஒரு சுற்றுச்சூழல் சமூக இயக்கத்தைப் போராடத் தூண்டின. இது "சேவ் சைலண்ட் வேலி இயக்கம்" என அழைக்கப்பட்டது. இதன் விளைவாக இந்தத் திட்டம் இரத்து செய்யப்பட்டு 1980 இல் பூங்கா உருவானது. பூங்காவிற்கான பார்வையாளர்களின் மையம் சைரந்திரியில் உள்ளது.

## வரலாறு
இடது|thumb|நீலகிரி உயிர்க்கோள காப்பகம் வரைபடம் காட்டும், அமைதிப்பள்ளதாக்கு தேசிய பூங்கா தொடர்பாக பல தொடர்ச்சியான பாதுகாக்கப்பட்ட பகுதிகள்

### சுற்றுச்சூழல் கவலைகள்
[thumb|[சோலைமந்தி|சோலை மந்தி]]
இந்தப் பள்ளத்தாக்கு அதிகளவில் சோலை மந்தி குரங்குகளின் வாழிடமாகும். இது முதனிகளுள் அருகிவரும் இனமாகும். 

## குறிப்புகள்

### மேலும் படிக்க
*
*Aiyappan A. (1988), Tribal Culture and Tribal Welfare By, Uma Charan Mohanty, University of Madras Dept. of Anthropology.

## வெளி இணைப்புகள்

* "Silent Valley : One of earth's last unspoilt ecosystems" blog by Jayaprakash
* From Mukkali to Sairandhri in Silent Valley National Park 37 photos 
* Silent Valley National Park A Travel Blog
* silentvalley.gov.in
* "Only An Axe Away" This 40 minute, 2004, documentary film narrates the history of the unique campaign to save the Silent Valley from destructive development. The threat to Silent Valley does not cease!  Direction: P Baburaj & C Saratchandran

பகுப்பு:IUCN வகை II
பகுப்பு:இந்திய தேசியப் பூங்காக்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கேரளத்திலுள்ள தேசியப் பூங்காக்கள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
சிறுநீர்மானி

**சிறுநீரடர்த்திமானி** அல்லது **சிறுநீர்மானி** (*Urinometer*, யூாினோமீட்டா்) என்பது சிறுநீாின் குறிப்பிட்ட ஈா்ப்புத் தன்மையைக் கண்டறியக்ககூடிய ஒரு எளிய கருவியாகும்.

## கருவியின் அமைப்பு
சிறுநீர்மானி கருவியில் ஒரு மிதவை, எடை மற்றும் தண்டுப் பகுதியைக் கொண்டது. இதில் மிதவை என்பது காற்று நிரப்பப்பட்ட கண்ணாடிக் குழாய் ஆகும். இதன் இடது முனையில் எடையும், வலது முனையில் தண்டுப் பகுதியும் உள்ளது. இடப்பக்க குமிழியினுள் சிவப்பு நிற திண்மக் குண்டுகள் பசையினால் பதிக்கப்பட்டுள்ளது. வலது புற தண்டுப்பகுதி நீண்டு இதனுள் நுண்ணிய அளவீடுகள் குறிக்கப்பட்டுள்ளது. இக்கருவியை சிறுநீா் உள்ள குழாயில் வைக்கும் போது சிறுநீரானது கருவியைத் தொடும் போது சிறுநீாின் குறிப்பிட்ட அடர்த்தியை அளவிட முடியும்.

இந்த சிறுநீர்மானி கருவியானது மருத்துவப் பாிசோதனைக் கூடங்களில் பயன்படுத்தப்படுகிறது.

## மேற்கோள்கள்

பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:மருத்துவ சோதனைகள்
தேசிய அறிவியல் வாரம்

**தேசிய அறிவியல் வாரம்** (*National Science Week*) என்பது ஒவ்வொரு நாட்டிலும் ஒவ்வோர் ஆண்டும் குறிப்பிட்ட வாரத்தில்  கொண்டாடப்படும் ஒரு நிகழ்வாகும். அறிவியல், பொறியியல், தொழினுட்பம் போன்ற அனைத்துத் துறைகளிலும் மக்களை ஈடுபடுத்தி ஊக்குவிப்பது போன்ற செயல்பாடுகளை மேற்கொள்வது அறிவியல் வாரத்தின் நோக்கம் ஆகும்.

## உலக நாடுகளில் அறிவியல் வாரம்
### இந்தியா
இந்தியாவில் ஒவ்வொரு ஆண்டும் ஆகஸ்ட் மாதத்தில் தேசிய அறிவியல் வாரம் கொண்டாடப்படுகிறது. தேசிய அறிவியல் நாள் ஒவ்வொரு ஆண்டும் பிப்ரவரி 28 ஆம் நாள் இராமன் விளைவைக் கண்டறிந்ததன் நினைவாகக் கொண்டாடப்படுகிறது.

### ஆஸ்திரேலியா
ஆஸ்திரேலியாவில் ஒவ்வொரு ஆண்டும் ஆகஸ்ட் மாதத்தில் தேசிய அறிவியல் வாரம் கொண்டாடப்படுகிறது. இது அனைத்து ஆஸ்திரேலிய மக்களும் விஞ்ஞானத்தை வெளிப்படுத்தி, விஞ்ஞானத்தில் தொடர்ச்சியான ஆய்வைக் கருத்தில் கொள்வதற்காக இளைஞர்களை ஊக்குவிக்கும் நிகழ்வுகளையும் செயல்களையும் பங்கேற்க வாய்ப்பளிக்கும் ஒரு நிகழ்வாகக் கொண்டாடப்படுகிறது.

### ஐக்கிய இராச்சியம்
ஐக்கிய இராச்சியத்தில் தேசிய அறிவியல் வாரம் 1994 ஆம் ஆண்டு முதன் முதலாக நடைபெற்றது. தற்போது தேசிய அறிவியல் மற்றும் பொறியியலாளர் வாரம் என அறியப்படுகிறது. இது விஞ்ஞானத்தின் மிகப்பெரிய தேசிய விழாக்களில் ஒன்றாகும். ஐக்கிய இராச்சியத்தில் ஒவ்வொரு ஆண்டும் மார்ச் மாதத்தில் தேசிய அறிவியல் வாரம் கொண்டாடப்படுகிறது.

### ஐக்கிய அமெரிக்கா
ஐக்கிய அமெரிக்காவில் பிரதான முயற்சிகளில் ஒன்று தேசிய அறிவியல் வாரம் ஆகும். இதில் விஞ்ஞானம், தொழினுட்பம், பொறியியல் மற்றும் கணிதம் ஆகிய துறைகளில் கவனம் செலுத்தப்படுகிறது.

### பிற நாடுகள்
நார்வேயில் தேசிய அறிவியல் வாரம் ஆராய்ச்சி நாட்கள் என்றும் கனடாவில் தேசிய அறிவியல் மற்றும் தொழில்நுட்ப வாரம் என்றும் ஐரோப்பிய நாடுகளில் தொழிற்சங்க அளவிலான அறிவியல் வாரங்கள் என்றும் கொண்டாடப்படுகின்றன.

## மேற்கோள்கள்

## வெளி இணைப்புகள்

*Australia's National Science Week 
*The UK's National Science and Engineering Week
*British Science Association
*Canada's National Science & Technology Week
*China's National Science Week 
*European Science Week
*Indian Science Week and Science Day 
*Forskningsdagene (Norway) 
*South Africa's National Science Week 
*The Big Bang - UK Young Scientists & Engineers Fair
*United States' National Science & Technology Week
*U.S. Excellence in Science, Technology, Engineering, and Mathematics Education (ESTEME) Week 2005
*Science Week Ireland
*Science Week in Catalonia 

பகுப்பு:பெப்ரவரி சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
எசு. பஞ்சாட்சரம்

**எசு. பஞ்சாட்சரம்** (S. Panchaksharam) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
ராஜமுத்திரை (புதினம்)

**ராஜமுத்திரை** என்பது தமிழக எழுத்தாளர் சாண்டில்யன் எழுதிய ஒரு வரலாற்றுப் புதினம். 1960களில் குமுதம் வார இதழில் இத்தொடர் வெளிவந்தது. வானதி பதிப்பகத்தாரால் புத்தகமாக வெளியிடப்பட்டது. இந்த கதையில் பாண்டியர் வரலாற்றை ஒட்டி கற்பனைகளையும் சேர்த்து கதை எழுதப்பட்டுள்ளது.

## கதை மாந்தர்கள்

* தம்பியுடையான் படைக்கு அஞ்சான் என்ற வார்த்தைகளை மெய்பிக்கிறது இந்த ராஜமுத்திரை வரலாற்று நாவல். பாண்டிய இளவரசன் வீரபாண்டியனின் புத்திசாதூரியத்தைப் போற்றிக் கொண்டாடும் கதையாகத் திகழ்கிறது இப்புதினம். பாண்டிய நாட்டின் பொக்கிஷமாகவும் பெரும் செல்வத்தை சேர்க்க காரணியாகவும் இருக்கும் முத்துக்கள் களவாடப்படுகிறது.அக்களவை கண்டறிய தன் தம்பியான வீரபாண்டியனை கொற்கைக்கு அனுப்பி வைக்கிறார் பாண்டிய மன்னன் சுந்தர பாண்டிய தேவர். பாண்டிய நாட்டின் இரண்டாம் தலைநகரமாக இளவரசர்களின் ஆட்சியில் இருந்த கொற்கை மண்மூடிய பிறகு வெறும் வியபாரத் தளமாக மாறிவிடுகிறது. நாட்டின் சிறந்த முத்துக்கள் எல்லாம் அரசாங்க கஜானாவிற்கு வர வேண்டும் என்ற உத்தரவு நிறைவேறாமல் முத்துக்கள் காணாமல் போவதற்குப் பின்னே ஏதோ ஒரு சதி நடப்பதை உணர்ந்த மன்னன் தன் மகளையும் தம்பியையும் வணிகர்கள் மாதிரி கொற்கைக்கு அனுப்பி வைக்கிறார். பெருமுத்துக்களை எல்லாம் களவாடிய சேரமன்னன் வீரரவி அதனோட நிற்காமல் கொற்கையின் கோட்டையையும் தன் வசமாக்க கொற்கையிலே இருப்பதை அறிந்த கொண்ட வீரபாண்டியன் அவர்களை வளைத்து பிடித்து விட முயன்றாலும் தப்பித்துப் போனவர்கள் பாண்டிய மன்னன் மகளான முத்துக்குமரியை கடத்தியும் சென்றுவிடுகின்றனர். கொற்கை கோட்டை அதிகாரியின் மகளான இளநங்கையிடம் காதலில் வீழ்ந்து போன வீரபாண்டியன் அவளையே தனக்கு உபதளபதியாக நியமித்து சேரனுடன் போர் தொடுக்கும் முடிவை எடுக்கிறான். சேரனிடம் இருக்கும் ஆட்பலத்தை விடத் தங்களிடம் குறைவே என்பதைப் புரிந்து கொண்டு அதற்கேற்ப செயல் திட்டங்களை வகுக்கும் வீரபாண்டியன் முதலில் கோட்டாற்றுக் கரைக் கோட்டையை சேரர்களிடமிருந்து கைப்பற்றுகிறான். பாண்டிய வீரர்களுடன் வீரராகப் புகுந்து ஒற்று வேலையைப் பார்த்து பாண்டிய மகளைக் கடத்திய போசளர் படைத்தலைவனான சிங்கணனை பிடித்த வீரபாண்டியன் அவனைக் கொண்டே சேர மன்னன் வீரரவியுடன் போர் புரிய ஆயத்த வேலை செய்கிறார். கோட்டாற்றுக் கரைக் கோட்டையைப் பிடிக்கும் திட்டங்கள் நுணுக்கமாகவும் அதில் இருக்கும் குறைகளால் ஏற்பட்ட சறுக்குகளைச் சாமர்த்தியமாக வீரபாண்டியன் சரிசெய்வதையும் தன் மனம் விரும்பிய இளநங்கையை அக்கோட்டையிலே காந்தர்வ மணம் புரிந்து இரண்டுநாள் அவளுடன் வாழ்ந்த பிறகு சாவின் வாசலை தொட்டவனை அம்மனைவி மீட்டெடுக்கும் விதத்தையையும் விவரித்துச் சொல்லப்பட்டிருக்கிறது இம்முதல் பாகத்தில். சிங்கணனை கொண்டு சேரனை பிடிக்க வீரபாண்டியன் போட்ட திட்டத்தில் இருக்கும் சிறு ஓட்டைகளைக் கொண்டு சிங்கணன் வீரபாண்டியனையே அழிக்க செய்யும் திட்டத்தை அவனுடன் இருந்து பார்த்தது போல புரிந்து கொண்டு தற்காப்பு நடவடிக்கையில் ஈடுபடுவதுடன் இளவரசனின் ஆளுமையை உலகிற்குப் பறைசாற்றுவது போல் தன் மொத்த நடவடிக்கையையும் எவரும் அறியாமல் பெரும் சேர படையை வெற்றிக் கொள்கிறான் வீரபாண்டியன்.பல்லவன் என்ற ராஜசிம்ம பல்லவன்
* மைவிழிச்செல்வி
* ரங்கபதாகாதேவி
* விக்கிரமாதித்தன் (சாளுக்கிய மன்னன்)
* யாங்சின்
* ஸ்ரீராம புணயவல்லபர்
* தண்டிமாகாகவி

## சான்றுகள்

பகுப்பு:சோழர் பற்றிய தமிழ்ப் புதினங்கள்
பகுப்பு:சாண்டில்யனின் புதினங்கள்
பகுப்பு:வானதி பதிப்பக நூல்கள்
பகுப்பு:வரலாற்றுத் தமிழ்ப் புதினங்கள்
குருவராஜபேட்டை ஊராட்சி ஒன்றிய தொடக்கப் பள்ளி

**குருவராஜபேட்டை ஊராட்சி ஒன்றிய தொடக்கப்பள்ளி**  வேலூர் மாவட்டம்,  காவேரிப்பாக்கம் ஒன்றியத்தில் உள்ள ஓர் அரசுப் பள்ளியாகும்.

## பள்ளியின் வரலாறு
1934 ஆம் ஆண்டு மாவட்டத் தொடக்கக் கல்வி அலுவலரின் அங்கீகார எண் 2634  நாள் 14.10.1934 அனுமதியின்படி குருவராஜபேட்டை தொடகக்கப் பள்ளி செயல்பட்டுவருகின்றது. 

## நூற்றாண்டுவிழா
பள்ளிதுவங்கப்பட்டு 100 ஆண்டுகள் கடந்ததையடுத்து 2008 ஆம் வருடம் நூற்றாண்டு விழா சிறப்பாக கொண்டாடப்பட்டுள்ளது. 

## சான்றுகள்

*

பகுப்பு:வேலூர் மாவட்டத்திலுள்ள பள்ளிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மேத்யு அர்னால்ட்

**மேத்யு அர்னால்ட்** (*Matthew Arnold*) (24 டிசம்பர் 1822 – 15 ஏப்ரல் 1888), ஓர் ஆங்கிலக் கவிஞரும் பண்பாட்டுத் திறனாய்வாளரும் ஆவார். அவர் பள்ளிக் கண்காணிப்பாளராக பணியாற்றியவர். அவர் ரக்பி பள்ளியின் புகழ்பெற்ற தலைமையாசிரியராக பணியாற்றிய தாமஸ் அர்னால்டின் மகனும் இலக்கியப் பேராசிரியர் டாம் அர்னால்ட் மற்றும் நாவலாசிரியரும் குடியேற்றக் கால நிருவாகியுமான வில்லியம் டெல்ஃபில்ட் அர்னால்ட் ஆகியோரின் சகோதரரும் ஆவார். மேத்யு அர்னால்ட் தற்கால சமூக பிரச்சனைகள் குறித்து வாசகருக்கு அறிவுறுத்தும் எழுத்தாளராக திகழ்ந்தார். மேலும், இவர் 35 ஆண்டுகளாக பள்ளி ஆய்வாளராகவும் பணிபுரிந்தார். இவர் மாநிலத்தால் வரைமுறைப்படுத்தப்பட்ட இடைநிலைக் கல்வி என்ற கருத்தியலின் ஆதரவாளராகவும் இருந்தார்.

## மேற்கோள்கள்

பகுப்பு:ஆங்கிலக் கவிஞர்கள்
பகுப்பு:1822 பிறப்புகள்
பகுப்பு:1888 இறப்புகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
எலும்பு மீன்

**எலும்புமீன்** (*Bonefish*) என்பது  ஆஸ்டிசிடிஸ் என்ற சிறப்பு வகுப்புகளில் காணப்படும் ஒரே மீன் வகையாகும். அமெரிக்க ஐக்கிய நாடுகளில் எலும்பு மீன்களின் செவுள்கள் உணவகங்களில் காணப்படுகின்றன.

## விளக்கம்
எலும்பு மீன் 8.6 கிலோ வரை எடைவரையும் 90 செ.மீ நீளம் வரையும் வளர்வது. இதன் மங்கலான துடுப்பு வெள்ளி நிறம் கொண்டது. மார்புத்துடுப்பு மஞ்சள் நிறம் கொண்டு காணப்படுகிறது.

## நடத்தை
ஆம்பிட்ரோமஸ் சிற்றின எலும்பு மீன்கள் கரையோர வெப்பமண்டல நீரில் வாழும். இவை ஆழமற்ற ஈரத்தன்மையுடைய தரையை நோக்கியே நகர்ந்து செல்லும், கடல் மட்டத்தின் ஏற்ற இறக்கத்திற்கேற்ப உட்கொண்டு வாழும் திறன் கொண்டது. குஞ்சுகளும் பெரிய மீன்களும் கூட்டமாக வாழும். சில இடங்களில் தனியாகவும், ஆண் பெண் இணையாகவும் காணப்படுவதுண்டு. எலும்பு மீன்கள் கடலுக்கு அடியிலுள்ள புழுக்கள், நுண்ணிய மீன் குஞ்சுகள், சுத்தமான சத்தான கடல்புற்களில் விளைகின்ற நண்டுகள், இறால் மீன்கள் போன்றவற்றை உணவாக்க் கொள்கின்றன. இது சுறா இன வகைகளை பின்பற்றி சிறிய விலங்குகளை பிடித்துக்கொண்கிறது.

## மீன்பிடித்தல் மற்றும் சமைக்கும் முறை
எலும்பு மீன்களைப்பிடித்தல்  பகாமஸ் மற்றும் தெற்கு ப்ளோரிடாவில் பரவலானவொரு விளையாட்டாகும். எலும்பு மீன்கள் ஆழமற்ற கரையோரத்தில் வாழ்ந்து வருவதால் இதைப் பிடிக்க ஆழமற்ற கரையோரத்தில் கால்களால் நடந்தும் படகுகள் மூலம் சென்றும் பிடிக்கின்றனர். இந்த மீன்பிடி முறையானது ஒரு விளையாட்டாகக் மேற்கொள்ளப்படுவதால் பிடித்தபின்னர் மீன்கள் மீண்டும் விடுவிக்கப்படுகின்றன. மேலும் அவற்றை உணவாக உண்பதும் உண்டு. இம் மீன்களைச் சுட்டும் பல்வேறு வகைகளில் சமைத்தும் உண்ணுகின்றனர்.

## சான்றுகள்

## வெளி இணைப்பு
* Adams, A., et al. 2012. Albula vulpes. In: IUCN 2012. IUCN Red List of Threatened Species. Version 2012.2. Downloaded on 2 June 2013.
* Chico Fernandez, Fly-fishing for Bonefish, 2004, .
* Bonefish and Tarpon Conservation Research
* Hawaiian Bonefish Tagging Program

பகுப்பு:மீன்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
இராமானுஜ காவியம்

**இராமானுஜ காவியம்** எனும் இராமானுசரின் வரலாற்றைக் கூறும் கவிதை நூலை கவிஞர் வாலி எழுதியுள்ளார். இந்நூலை சென்னை வானதி பதிப்பகத்தார், 2008 இல் இரண்டாம் பதிப்பாக வெளியிட்டுள்ளனர்.

இராமானுசரின் வாழ்க்கையில் நடைபெற்ற சிறப்பு நிகழ்ச்சிகளை எல்லாம் கவிஞர் வாலி தனக்கே உரிய பாணியில் எளிமையான கவிதைகளாய் படைத்திருப்பது காவியத்திற்குச் சிறப்பு சேர்க்கிறது.

## வெளி இணைப்புகள்
https://www.udumalai.com/ramanuja-kaaviyam-urainadai-kavithai.htm

http://www.omnibusonline.in/2012/08/blog-post_29.html

பகுப்பு:2008 தமிழ் நூல்கள்
பகுப்பு:காப்பியங்கள்
பகுப்பு:தமிழ்க் காப்பியங்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
எண்பது நாட்களில் உலகைச் சுற்றி (நூல்)

**எண்பது நாட்களில் உலகைச் சுற்றி ** (*Around the World in Eighty Days)* பிரெஞ்சு மொழியில் வெளிவந்த ஒரு சாகச புதினமாகும். இது பிரெஞ்சு எழுத்தரான *ஜுல்ஸ் வேர்ண்* என்பவரால் எழுதப்பட்டது. 1873 ஆம் ஆண்டு வெளியான இந்த நாவல் உலகம் முழுவதும் பிரபலமானது. பிலியஸ் பாக் என்ற லண்டன் வாசியும் அவரது உதவியாளன் பாசெபார்டவுட் என்பவரும் ஒரு பந்தயம் காரணமாக எண்பது நாட்களில் உலகைச் சுற்றி வர முயற்சிப்பதே இக்கதையின் கருவாகும். 

## கதைச்சுருக்கம்
இந்த கதை லண்டனில் அக்டோபர் 1, 1872-இல் தொடங்குகிறது. ரிபார்ம் கிளப் எனும் சங்கத்தில் உறுப்பினராக உள்ள பணக்காரர் பிலியஸ் பாக் உலகை எண்பது நாட்களில் சுற்றி வர முடியும் என சக உறுப்பினர்களுக்கு சவால் விடுகிறார். இதற்காக அவர் 20,000 பவுண்டுகள் பந்தயம் கட்டுகிறார். தனது உதவியாளன் பாசெபார்டவுட் உடன் அவர் அக்டோபர் 2 அன்று இரவு லண்டனில் இருந்து கிளம்புகிறார். அவர் பந்தயத்தை வெல்ல டிசம்பர் 21 அன்று ரிபார்ம் கிளப்புக்கு திரும்ப வேண்டும்.

## வெளியிணைப்புகள்
. Translation by George Makepeace Towle, 1874.

* 
* ''Around the World in 80 Days''
* ''Around the World in Eighty Days'' &nbsp;– Audiobook from Literature Audio.com

பகுப்பு:பிரெஞ்சு நூல்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
எம். பி. சாரதி

**மா. ப. சாரதி** (M. P. Sarathy) ஓர் இந்திய அரசியல்வாதியும் தமிழக சட்டமன்றத்தின் வேலூர் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் தொகுதியில் எந்தக் கட்சியையும் சாராமல் போட்டியிட்டு வெற்றி பெற்றார். தொடர்ந்து, 1967, 1971 ஆண்டுகளில் நடைபெற்ற தேர்தல்களில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
விழிப்புணர்வற்ற மனக் கோட்பாடு

**விழிப்புணர்வற்ற மனக் கோட்பாடு** (Psycho Analytic Theory) என்பது, சிக்மண்டு ஃபிராய்டால் 19 ஆம் நூற்றாண்டின் பிறபகுதியில் வெளியிடப்பட்ட ஒரு கோட்பாடாகும். இந்த கோட்பாட்டை ஆங்கிலத்தில் PSYCHO ANALYTIC THEORY என்கின்றனர். வரலாற்றின் போக்கை மாற்றிய இருபது சித்தாந்தங்களில் இதுவும் ஒன்றாய் கருதப்படுகிறது.

ஃபிராய்டின் உளப்பகுப்பாய்வு சார்ந்த சித்தாந்தத்தின் படி, நமது மனம் விழிப்புணர்வு ரீதியாக மூன்று அடுக்குகளைக் கொண்டது. இதன் அடிப்படையில், மனதை நீரில் மிதக்கும் பனிப்பாறைக்கு ஒப்பிடலாம். நீர்மட்டத்திற்கு மேல் தெளிவாகத் தோன்றும் பகுதி; இது நம் மனதின் 'விழிப்பு நிலை' (CONSCIOUS MIND) அடுக்கு எனலாம். நீர்மட்டத்திற்கு கீழ் மறைந்து இருப்பினும் ஓரளவு புலப்படும் பனிப்பாறைப் பகுதி; இது மனதின் 'ஆழ் நிலை' (PRE CONSCIOUS STATE) அடுக்கு எனலாம். நீர்மட்டத்தின் வெகு ஆழத்தில், முற்றிலும் புலப்படாத அடிப்பகுதி; இதை மனதின் 'விழிப்பு உணர்வற்ற நிலை' (UNCONSCIOUS STATE) அடுக்கு என்று கூறலாம்.

முழுப் புரிதலுடனான நமது அனைத்து விதமான சிந்தனைகளும், பேச்சு மற்றும் செயல்களுமே மனதின் 'விழிப்பு நிலை' அடுக்காகும். நமது இயல்பான நினைவாற்றல் (ORDINARY MEMORY), மனதின் 'ஆழ் நிலை' அடுக்காகும்; அது எல்லா நேரத்திலும் முழு விழிப்புணர்வோடு இல்லாவிட்டாலும், தேவைப்படும்போது, சிறு முயற்சியில், 'தெளிவாகப் புலப்படா' (HAZY) நிலையிலிருந்து அவற்றை முழுப் புரிதல் நிலைக்கு (CONSCIOUS) நம்மால் கொணர முடிகிறது.

நம்முள் ஆழப் புதைந்திருக்கும், இருப்பினும் பெரும்பாலும் அவற்றின் இருப்பைப் பற்றிய விழிப்புணர்வே இல்லாத, ஆனால் நமது இயல்பு, நம் உணர்வுகள், ஆசைகள், விருப்பு வெறுப்புகள், கவலைகள், அச்சங்கள், நம்பிக்கைகள், நினைவுகள் போன்றவற்றின் தேக்கமே 'விழிப்புணர்வற்ற' மூன்றாம் மன அடுக்கு. இவற்றைப் பெரும்பாலும் நம் பெருமைக்குரிய உடைமைகளாக நம் மனமே ஏற்பதில்லை; ஆதலால் அதை வெளிக்காட்டிக் கொள்ள விரும்புவதும் இல்லை; உண்மையில் அவற்றை மூடிமறைக்கவே நாம் முயற்சிக்கின்றோம். இருப்பினும், அதையும் மீறி, அவை நமது இயல்பான உண்மை முகத்தைக் காட்டிக் கொடுத்துவிடும் சக்தி படைத்தவை.

உளப்பகுப்பாய்வுக்கு (PSYCHOANALYSIS) அடித்தளம் அமைத்தவராய் கருதப்படும் ஃபிராய்டு, மனிதனின் நடத்தை மற்றும் சிந்தனைகளை 'விழிப்புணர்வற்ற மன அடுக்கு' எவ்விதம் ஆளுமை செய்கிறது என்று பகுப்பாய்வு செய்தார். "எந்தவொரு மனிதனையும் ஒரு குறிப்பிட்ட சூழலில் சுதந்திரமாக தன்னை வெளிக்காட்டிக் கொள்ள அனுமதித்தால், தன்னைப் பற்றிய மேலும் அதிக ஆச்சர்யமான விழிப்புணர்வை அவன் பெறுவான்" என்பது அவரது ஆய்வுகளின் முடிவு.

"அவரவருக்குள் அவரவரே அறியாது, ஒரு 'நிஜமனிதன்' ஒளிந்து வாழ்கிறான். ஒவ்வொரு தனிமனிதனின் தனித்துவமும், அவனே அறியாது, முகம் மறைத்த அம்மனிதனின் ஆளுமைக்குட்பட்டது" எனும் இக்கோட்பாடே, குற்றவியல் முதலான பல துறைகளில் உண்மையறிதல் சோதனைகளின் அடிப்படை.

ஃபிராய்டு காலத்திற்குப் பிற்காலத்தவராகிய நாம், ஒவ்வொரு மனிதனையும் இயக்குவதில் அவனது உணர்ச்சி வேகத்திற்குப் பெரும் பங்குள்ளது என்பதை மிக உறுதியாக நம்புவோம்.

## மேற்கோள்கள்

பகுப்பு:பிராய்ட் உளவியல்
பகுப்பு:உளவியல்
செலம் போர்

**செலம் போர் (** Battle of the hydaspes**)** மாவீரன் அலெக்சாண்டர் கிமு 326 இல் பௌரவ ராஜ்யத்தின் அரசன் போரசுக்கு எதிராக செல நதிக்கரையில் நடத்திய யுத்தம் ஆகும். இந்நதி இப்பொழுது ஜீலம் ஆறு என அழைக்கப்படுகிறது. இப்பகுதி தற்போதைய  பாகிஸ்தான் பஞ்சாப் மாகாணத்தில் உள்ளது. போரில் கிரேக்கர்கள் வென்று பஞ்சாப் பகுதியை மாசிடோனிய ராஜ்யத்தில் இணைத்தனர். ஏற்கனவே இணைக்கப்பட்ட பெர்சிய ராஜ்யத்தின் கிழக்கு எல்லையை விரிவு செய்யும் பொருட்டு ஏற்பட்ட இந்த யுத்தம் இந்தியாவில் கிரேக்க கலாச்சாரம் புக வழிவகை செய்தது.

அலெக்சாண்டர் வெள்ளம் மிகுந்த நதியை தாண்டி போரஸின் படையை பக்கங்களில் இருந்து தாக்கியது சிறந்த போர் வியூகமாக கருதப்படுகிறது. ஆனால் போரில் கிரேக்கர்கள் மிக்க சேதத்துடனே வென்றனர். அலெக்சாண்டர் போரசை ஆளுனராக நியமித்தான்.

## குறிப்புகள்

பகுப்பு:இந்திய வரலாறு
பகுப்பு:பஞ்சாபின் வரலாறு
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஜெயபாலன்

**ஜெயபாலன்** (Jayapala), (964–1001) பஞ்சாபின் அந்தண ஜஞ்சுவா குலத்தைச் சேர்ந்த    காபூல் சாகி வம்ச ஆட்சியாளர் ஆவார். இவரது ஆட்சியில் தற்கால ஆப்கானிஸ்தானின் லக்மான் மாகாணம் முதல் காஷ்மீர் வரையும் மற்றும் பாகிஸ்தானின் சிர்இந்த்-பதேகர் முதல் முல்தான் வரை இருந்தது.  பெசாவர் இவற்றின் மையத்தில் இருந்தது.

இவர் உத்பாலனின் மகனும், அனந்தபாலனின் தந்தையும் ஆவார்.*பரமார பட்டாரக மகாராஜாதிராஜா ஸ்ரீ ஜெயபாலதேவன்*  என்ற இவரது பட்டப் பெயர் பரித்கோட் கல்வெட்டுக் குறிப்புகளில் குறிக்கப்பட்டுள்ளது.

## வரலாறு
தற்கால பாகிஸ்தான் மற்றும் ஆப்கானித்தான் பகுதிகளைக் கொண்ட இசுலாமிய கஜானவிப் பேரரசின் செபுக் திஜினுக்கும், இந்து சமய காபூல் சாகி ஆட்சியாளர்களுக்கிடையே தொடர்ந்து மோதல் போக்குகள் இருந்து கொண்டே இருந்தது. செபுக் திஜின், ஜெயபாலனை வென்றதால், ஜெயபாலன் செபுக்திஜினுக்கு கப்பம் கட்ட வேண்டி வந்தது. ஒரு முறை கப்பம் கட்ட மறுத்த ஜெயபாலன், செபுக் திஜனை போர்க் களத்தில் சந்தித்தார்.  அப்போரில் செபுக் திஜின், ஜெயபாலனை வென்றதால், ஜெயபாலன் காபூல் சமவெளி மற்றும் சிந்து ஆற்றின் பகுதிகளுக்கிடையே இருந்த தனது இராச்சியத்தின் பகுதிகளை விட்டு விட்டு, சிவாலிக் மலையில் உள்ள  காஷ்மீரில் தனது புதிய அரசை அமைத்துக் கொண்டான்.

1001-இல் ஜெயபாலனின் மறைவிற்குப் பின் அவரது மகன் அனந்தபாலன் காபூல் சாகியின் பட்டத்திற்கு வந்தார்.

## இதனையும் காண்க
* அனந்தபாலன் 
* காபூல் சாகி

## மேற்கோள்கள்

## வெளி இணைப்புகள்
*Ram Gopal Misra, Indian Resistance to Early Muslim Invaders Up to 1206 A.D., Anu Books, Shivaji Road, Meerut city, 1983. The book has been reprinted in 1992.
*Sita Ram Goel: Heroic Hindu Resistance to Muslim Invaders, 2001.

பகுப்பு:1001 இறப்புகள்
பகுப்பு:இந்திய வரலாறு
பகுப்பு:ஆப்கானித்தானின் வரலாறு
பகுப்பு:சம்மு காசுமீரின் வரலாறு
பகுப்பு:இந்திய அரசர்கள்
சி. ஞானசேகரன்

**சி. ஞானசேகரன்** ஒரு இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1991 மற்றும் 2006 தேர்தல்களில் வேலூர் தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்ற உறுப்பினராகவும், 1996ல் தமிழ் மாநில காங்கிரசு வேட்பாளராகவும் 2001 தேர்தல்களிலும் தேர்ந்தெடுக்கப்பட்டார்.
சூலை 2016-இல், ஞானசேகரன் அகில இந்திய அண்ணா திராவிட முன்னேற்ற கழகத்தில் இணைந்தார். பின்னர் 2019-இல் திராவிட முன்னேற்றக் கழகத்தில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:1950 பிறப்புகள்
பென்சோடிரைகுளோரைடு

**பென்சோடிரைகுளோரைடு** *(Benzotrichloride)* என்பது C6H5CCl3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்சோமுக்குளோரைடு, முக்குளோரோதொலுயீன், டிரைகுளோரோதொலுயீன் போன்ற பெயர்களாலும் இச்சேர்மம் அழைக்கப்படுகிறது. சாயங்கள் தயாரிக்கும் தொழிலில் ஒர் இடைநிலைப் பொருளாக பென்சோடிரைகுளோரைடு முதன்மையாகப் பயன்படுத்தப்படுகிறது . 

அமெரிக்காவில் இச்சேர்மத்தை அதிக தீங்கு விளைவிக்கும் வேதிப்பொருள் என்று வகைப்படுத்தியுள்ளார்கள். ஒரு குறிப்பிட்ட அளவுக்கு மேல் பென்சோடிரைகுளோரைடு தயாரிப்பது, சேமிப்பது, பயன்படுத்துவது போன்ற நடவடிக்கைகள் அங்கு கட்டுப்படுத்தப்படுகின்றன .

## தயாரிப்பு

ஒளி அல்லது டைபென்சாயில் பெராக்சைடு போன்ற இயங்குறுப்பு தொடக்கி வினையூக்கியாகச் செயல்பட , தொலுயீனை தனியுறுப்பு குளோரினேற்ற வினைக்கு உட்படுத்தினால் பென்சோடிரைகுளோரைடு உருவாகிறது. இவ்வினையில் இரண்டு இடைநிலை வேதிப்பொருட்கள் உருவாவதாக அறியப்படுகின்றன.  
C6H5CH3 + Cl2 → C6H5CH2Cl + HCl

C6H5CH2Cl + Cl2 → C6H5CHCl2 + HCl

C6H5CHCl2 + Cl2 → C6H5CCl3 + HCl

## பயன்கள்

பென்சோடிரைகுளோரைடு ஒரு பகுதியாக நீராற்பகுக்கப்பட்டு பென்சாயில் குளோரைடு உருவாகிறது :
: C6H5CCl3  +  H2O   →  C6H5C(O)Cl  +  2 HCl. 

பூச்சிக்கொல்லிகள் தயாரிப்பதற்கு உதவும் முன்னோடிச் சேர்மமான பென்சோடிரைபுளோரைடாகவும் இச்சேர்மத்தை மாற்றிமுடியும் :

: C6H5CCl3  +  3 KF   →  C6H5CF3  +  3 KCl. 

## மேற்கோள்கள்

பகுப்பு:கரிமகுளோரைடுகள்
பகுப்பு:அரோமாட்டிக் சேர்மங்கள்
பி. கார்த்திகேயன்

**பி. கார்த்திகேயன்** (B. Karthikeyan) ஓர் இந்திய அரசியல்வாதியும் தமிழக சட்டமன்றத்தின் வேலூர் சட்டமன்றத் தொகுதியின் தற்போதைய உறுப்பினரும் ஆவார். 2016 ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் வேலூர் தொகுதியில் இருந்து திமுக சார்பில் சட்டமன்ற உறுப்பினரானார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
கோஹிமா யுத்தம்

**கோஹிமா சண்டை** இரண்டாம் உலகப்போரில் பசிபிக் போர்க்களத்தில் நடந்த ஒரு திருப்புமுனையாகும். ஜப்பானியர்களின் யுகோ தாக்குதிட்டத்தை இந்த போர் திசை திருப்பி ஜப்பானியர்களின் ஆக்கிரமிப்பை தடுத்து நிறுத்தியது. கோஹிமா சண்டை மூன்று பகுதிகளாக ஏப்ரல் 4, 1944 முதல் ஜூன் 22, 1944 வரை நாகலாந்தில் உள்ள கோஹிமா நகரப்பகுதியில் நடைபெற்றது.

ஜப்பானியர்கள் கோஹிமா முகடை கைப்பற்ற விளைந்தனர். இந்த வழியாகத்தான் பிரித்தானிய மற்றும் இந்திய வீரர்களுக்கு உணவு மற்றும் போர்த்தளவாடங்கள் அனுப்பப்பட்டன. பல்வேறு தாக்குதல்களுக்கு பிறகு ஜூன் 22 அன்று இம்பால் முற்றுகை முடிவுக்கு வந்தது.

இந்த போர் கிழக்கின் ஸ்டாலின்கிராடு என்று அறியப்படுகிறது. 2013 பிரித்தானிய இராணுவ அருங்காட்சியகம் இப்போரை பிரிட்டனின் மிகப்பெரும் போர்களில் ஒன்றாக வரையறுத்தது.

## மேற்கோள்கள்

பகுப்பு:இரண்டாம் உலகப் போர்
பகுப்பு:நாகாலாந்து வரலாறு
வி. எம். தேவராசு

**வி. எம். தேவராசு** அல்லது **வே. மு. தேவராஜ்** (V. M. Devaraj) என்பவர் இந்திய அரசியல்வாதியும் தமிழக சட்டமன்றத்தின் வேலூர் சட்டமன்றத் தொகுதியின் முன்னாள் உறுப்பினரும் ஆவார். இவர் 1980-ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 1984, 1989 ஆண்டுகளில் நடைபெற்ற தேர்தல்களில் திமுக சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
சோடியம் செலீனைட்டு

**சோடியம் செலீனைட்டு** *(Sodium selenite)* என்பது Na2SeO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற திண்மமாக இவ்வுப்பு காணப்படுகிறது. Na2SeO3(H2O)5 என்ற மூலக்கூற்று வாய்ப்பாடு கொண்ட பென்டா ஐதரேட்டு மட்டும் தண்ணிரில் கரையக்கூடிய செலீனியம் சேர்மமாக உள்ளது.

## தயாரிப்பும் வேதி வினைகளும்

செலீனியம் டை ஆக்சைடுடன் செலீனியம் ஐதராக்சைடு வினைபுரிவதால் சோடியம் செலீனைட்டு உருவாகிறது :

:SeO2  +  2 NaOH   →   Na2SeO3  +  H2O

இந்நீரேற்றை 40 பாகை செல்சியசு வெப்பநிலைக்கு சூடுபடுத்தினால் நீரிலி உப்பாக மாற்றமடைகிறது. 
தொடர்புடைய சோடியம் சல்பைட்டை ஒத்த சோடியம் செலீனைட்டு பட்டக ஈரெதிரயனி போலத் தோற்றமளிக்கிறது . இவ்வெதிரயனியை ஆக்சிசனேற்றம் செய்வதால் சோடியம் செலினேட்டு (Na2SeO4) உருவாகிறது.

## பயன்கள்

பேரியம் செலீனைட்டு மற்றும் துத்தநாக செலீனைட்டுடன் சேர்த்து நிறமற்ற கண்ணாடிகள் பெருமளவில் தயாரிப்பில் சோடியம் செலீனைட்டு பயன்படுத்தப்படுகிறது. இரும்பு மாசுக்களால் கொண்டுவரப்படும் பச்சை நிறத்தை செலீனைட்டுகள் வெளிப்படுத்தும் மஞ்சள் நிறம் நீக்கிவிடுகிறது .

சில உணவுச் சேர்க்கைப் பொருள்களில் செலீனியம் கலந்திருப்பதால் இது அத்தியாவசியமான தனிமமாகக் கருதப்படுகிறது. 
 
அமெரிக்க உணவு மற்றும் மருந்து நிர்வாகம் விலங்கு உணவுகளில் செலீனியம் சேர்க்கைப் பொருளை அணுமதிக்கிறது. எனினும் சோடியம் செலீனைட்டு என்ற பொது வடிவமே வலர்ப்பு விலங்குகளின் உணவாகக் கருதப்படுகிறது. எத்தகைய செலீனியம் சேர்மங்கள்  விலங்குணவாக அங்கீகரிக்கப்பட்டுள்ளன என்பது 1970 களில் சரியாக அறியப்படவில்லை என்று ஒரு செய்தித் துணுக்கு தெரிவிக்கிறது. அந்த நேரத்தில் முறைப்படுத்தப்பட்ட நடவடிக்கையில் சோடியம் செலீனைட்டும் சோடியம் செலீனேட்டும் மட்டுமே விலங்குணவாக பயன்படுத்த அனுமதிக்கப்பட்டவை எனத் தெரிவிக்கப்பட்டது .

## மேற்கோள்கள்

## புற இணைப்புகள்
* Linus Pauling Institute page on selenium

பகுப்பு:சோடியம் சேர்மங்கள்
பகுப்பு:செலீனைட்டுகள்
பகுப்பு:உணவுக் குறைநிரப்பிகள்
அனந்தபாலன்

**அனந்தபாலன்** (Anantpala) (1001–1010) தற்கால பாகிஸ்தான் மற்றும் ஆப்கானித்தான் பகுதிகளை ஆண்ட  காபூல் சாகி வம்சத்தின் இறுதி இந்து மன்னர் ஆவார். இவர் மன்னர் ஜெயபாலனின் மகன் ஆவார். இவர் காபூல் சாகி இராச்சியத்தை கிபி 1001 முதல் 1010 முடிய பத்தாண்டுகள் ஆட்சி செய்தவர். 
  
அனந்தபாலன், சுல்தான் கஜினி முகமதுவை எதிர்த்துப் போரிட்டு வெற்றி கொண்டவர்.

## இதனையும் காண்க
* ஜெயபாலன்
* காபூல் சாகி

## மேற்கோள்கள்

பகுப்பு:1010 இறப்புகள்
பகுப்பு:இந்திய அரசர்கள்
ஏ. கே. ரங்கநாதன்

**அ. க. அரங்கநாதன்** (A. K. Ranganathan) ஓர் இந்திய அரசியல்வாதியும் தமிழக சட்டமன்றத்தின் வேலூர் சட்டமன்றத் தொகுதியின் முன்னாள் உறுப்பினரும் ஆவார். 1977 ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
தால்கெரி

**தால்கெரி** (*Dalheri*) இந்தியாவின், உத்திரப் பிரதேசம் மாநிலத்தில், சகாரன்பூர் மாவட்டத்தில் அமைந்துள்ள ஒரு சிற்றூராகும்.

இந்தச் சிற்றூர் சகாரன்பூர் மாவட்டத்திலிருந்து தெற்கில் 33 கி.மீ. தூரத்தில் அமைந்துள்ளது.

## மக்கள் தொகை
தால்கெரி 763 குடும்பங்கள் வாழ்ந்து வரும் ஒரு பெரிய கிராமமாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4850 ஆகும். இவர்களில் பெண்கள் 2284 பேரும் ஆண்கள் 2566  பேரும் உள்ளனர். பாலின விகிதம் 1000 ஆண்களுக்கு 890 பெண்கள். இது உத்திரப் பிரதேசம் மாநிலத்தின் சராசரி பாலின விகிதமான 912-ஐ விட குறைவாகும்.

2011ஆம் ஆண்டில் தால்கெரி மக்களின் சராசரி கல்வியறிவு 73.36% ஆகும்.

## மேற்கோள்கள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:உத்தரப் பிரதேசத்தில் உள்ள கிராமங்கள்
மூன் சே-இன்

**மூன் சே-இன்** (கொரியம்: 문재인; ஆன்ஞ்சா: 文在寅; பிறப்பு 24 சனவரி 1953) தென் கொரியாவின் பன்னிரண்டாவது அதிபர் ஆவார். இவர் மனித உரிமை ஆணையத்தின் முன்னாள் வழக்குரைஞராக இருந்தார்.

முன்னாள் அதிபர் ரோ மூ-இயுனின் தலைமைப் பணியாளராகவும் 2015-16 காலகட்டத்தில் மின்சோ கட்சியின் (மக்களாட்சி கட்சி) சார்பாக எதிர்க்கட்சி தலைவராகப் பணியாற்றினார். 19 வது தேசிய அவையில் உறுப்பினராகவும் இருந்தார். 2012ஆம் ஆண்டு அதிபர் தேர்தலில் பார்க் சயுன்-ஆயிடம் தோற்றுவிட்டார்  அப்போது ஐக்கிய மக்களாட்சி கட்சி சார்பில் போட்டியிட்டார், 2013இக்கு பின் இது மக்களாட்சி கட்சி என மாற்றப்பட்டது.

தென்கொரியாவின் இச்யோசே நகரில் பிறந்த இவர், இவரின் தந்தை  மூன் யாங்-குயுங்க்கிற்கும் தாய் காங் ஆன்-ஓக்கிற்கும் பிறந்த ஐந்து குழந்தைகளில் மூத்தவர் ஆவார்.  இவரின் தந்தை  தற்போது வடகொரியாவிலுள்ள ஆம்கங் நகரைச் சேர்ந்தவர். இவர் அகதியாக வடகொரியாவிலிருந்து தென் கொரியாவிற்கு வந்தவர். இச்யோசே போர் கைதிகள் முகாமில் வேலை புரிந்தார். பின்பு இவர் குடும்பம் பூசானுக்கு குடிபெயர்ந்தது. மூன் குயுன்காம் உயர் நிலைப்பள்ளியில் படித்தார்  பின்பு குய்கி பல்கலைக்கழகத்தில் சட்டம் பயின்றார். யூசின் அரசமைப்பை எதிர்த்து மாணவர்களைத் திரட்டி போராடியதால் இவர் பல்கலைக்கழகத்தில் இருந்து நீக்கப்பட்டதுடன் கைது செய்யப்பட்டு சிறையில் அடைக்கப்பட்டார். பின்பு கட்டாய இராணுவச் சேவை காரணமாக இராணுவத்தில் சேர்க்கப்பட்டு தென் கொரிய சிறப்புப் படையில் பணிபுரிந்தார். அதில் இருந்தபோது வட கொரியாவுக்கு எதிரான மரம் வெட்டும் நிகழ்வு பணியில் ஈடுபட்டார்.

இராணுவப் பணியிலிருந்து விடுபட்டபின் சட்டபடிப்பில் தேர்ச்சி பெற்று நீதித்துறையின் ஆராய்ச்சி பயிற்சி நிறுவனத்தில் வழக்கறிஞர் ஆவதற்கு இணைந்தார். அங்கு இரண்டாவது மாணவனாகத் தேர்ச்சிப் பெற்ற போதும் நீதிபதி பதவியோ அரசாங்க வழக்கறிஞர் பதவியோ கிடைக்கவில்லை, அதற்கு அவர் மாணவராக இருந்தபோது போராடியது காரணமாகியது. ஆனால் மூன் அரசல்லாத வழக்கறிஞராகப் பதவியேற்றார்.

## மேற்கோள்கள்


பகுப்பு:தென்கொரிய அரசியல்வாதிகள்
பகுப்பு:1953 பிறப்புகள்
எம். எஸ். குருபாதசாமி

**எம். எஸ். குருபாதசாமி** (M. S. Gurupadaswamy) (8 சனவரி 1923 – 10 மே 2011) இந்திய அரசியல்வாதி ஆவார். இவர் டிசம்பர் 1989 முதல் நவம்பர் 1990 முடிய இந்திய மாநிலங்களவைத் தலைவராகவும், மார்ச் 1971 முதல் ஏப்ரல் 1972 மற்றும் சூன் 1991 முதல் சூலை 1991 முடிய இரண்டு முறை மாநிலங்களவை எதிர்கட்சித் தலைவராகவும் பதவி வகித்தவர்.

## அரசியல்
எம். எஸ். குருபாதசாமி பல இந்திய விடுதலை இயக்கங்களில் பங்கெடுத்துச் சிறை சென்றவர். இந்தியப் பிரிவினைக்குப் பின்னர் விவசாய தொழிலாளர் மக்கள் கட்சியில் இணைந்து, 1952-இல் மைசூர் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.
விவசாய தொழிலாளர் மக்கள் கட்சி 1952-இல் சோசலிஸ்ட் கட்சியுடன் இணைந்ததால், குருபாதசாமி சோசலிஸ்ட் கட்சியின் நாடாளுமன்றத் தலைவராகத் தேர்ந்தெடுக்கப்பட்டார்.

குருபாதசாமி 1966 முதல் 1992 முடிய நான்கு முறை நாடாளுமன்ற மக்களவை உறுப்பினராக தேர்ந்தெடுக்கப்பட்டவர்.

1967 – 1969 முடிய  இந்திரா காந்தியின் முதல் அமைச்சரவையில்  1967 – 1969 முடிய வேளாண்மை மற்றும் உணவு அமைச்சராக இருந்தவர்.

1969-இல் இந்திய தேசிய காங்கிரசு கட்சி இரண்டாக பிளவுண்ட போது, குருபாதசாமி இந்திராகாந்தி அமைச்சரவையிலிருந்து வெளியேறி, மக்களவை எதிர்கட்சித் தலைவராகப் பணியாற்றினார். ஜனதா கட்சியின் நிறுவனத் தலைவர்களில் ஒருவர் குருபாதசாமி ஆவார்.

வி. பி. சிங் அமைச்சரவையில் குருபாதசாமி பெட்ரோலியத்துறை அமைச்சராக 1989 முதல் 1990 முடிய பதவி வகித்தார்.

## மேற்கோள்கள்

பகுப்பு:1923 பிறப்புகள்
பகுப்பு:2011 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய எதிர்க்கட்சித் தலைவர்கள்
பகுப்பு:இந்திய அமைச்சர்கள்
பகுப்பு:1ஆவது மக்களவை உறுப்பினர்கள்
மாராரி கடற்கரை

**மாராரி கடற்கரை** இந்தியாவின் கேரள மாநிலம் ஆலப்புழா மாவட்டத்தில் மாராரிக்குளம் கிராமத்தில் அமைந்துள்ளது. ஆழப்புழா நகர்ப்பகுதியிலிருந்து 14கி.மீ தொலைவில் இக் கடற்கரை அமைந்துள்ளது. இது சுத்தமான மணற்பாங்கான கடற்கரைப்பகுதியும் மீனவ குக்கிராமமுமாகும்.

## பயண முறைகள்
மாராரிக்குளத்திற்கு தொடருந்து மற்றும் சாலை வழியாகச் செல்லும் வசதி உள்ளது. மாராரிக்குளத்தின் தொடருந்து நிலையம் அதன் பெயரிலேயே அமைந்துள்ளது. S.L. புறம் வழியாக செல்லும் தேசிய நெடுஞ்சாலை எண்: 66 உடன் இவ்வூருக்கு செல்லும் சாலை இணைக்கப்பட்டுள்ளது. வான்வழி செல்ல வேண்டும் எனில் கொச்சி பன்னாட்டு வானூர்தி நிலையம் அடைந்து பின் சாலை வழியாகப் பயணிக்கலாம். 

## மேற்கோள்கள்

*  http://tamil.nativeplanet.com/mararikulam/
*  http://www.indovacations.net/english/Mararikulam.htm
* http://www.nationalgeographic.com/worldlegacyawards/winners.html

## வெளி இணைப்புகள்
# http://blogs.timesofindia.indiatimes.com/footloose-and-drifting/walking-along-mararikulam-beach/
# http://www.thrillophilia.com/blog/must-see-indian-virgin-beaches/
# http://www.cghearth.com/cgh-earth/people 
# http://www.onefivenine.com/india/villages/Alappuzha/Kanjikkuzhy/Mararikkulam-North

## படங்கள்

கடற்கரைகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆலப்புழை மாவட்டத்திலுள்ள சுற்றுலாத் தலங்கள்
கேலட்டி

thumb | வலது
**கேலட்டி** (*Galatea*) அல்லது **நெப்டியூன் VI** என்பது நெப்டியூனுக்கு மிக அருகில் இருக்கும் நான்காவது உள் துணைக்கோள் ஆகும். 
இது ஒழுங்கற்ற வடிவமும் 158 கிலோ மீட்டர் விட்டமும் உடையது. 1989-ஆம் ஆண்டு நாசா அனுப்பிய வாயேஜர் 2 விண்ணுளவி இதனைக் கண்டுபிடித்தது.

## வெளி இணைப்புகள்

* நாசாவின் சூரிய மண்டல உலாவி தரும் Galatea விவரம்  
* நெப்டியூனின் துணைக்கோள்கள்

பகுப்பு:நெப்டியூனின் நிலவுகள்
பனப்பாக்கம் மயூரநாதர் கோயில்

**பனப்பாக்கம் மயூரநாதர் கோயில்** என்ற கோயில் இந்தியாவின், தமிழ்நாட்டில், வேலூர் மாவட்டத்தில் பனப்பாக்கம் என்ற ஊரில் உள்ள சிவன் கோயிலாகும்.  

## தலவரலாறு
ஒரு சமயம் சிவன் கயிலாயத்தில் உள்ள உத்தியான வனத்தில் உள்ள அலங்கார மண்டபத்தில் தியானத்தில் இருக்கும் போது உமாதேவியும் நந்திதேவரும் அவ்விடத்தை விட்டு அவ்வனத்தின் பேரெழிலையும் கண்டனர். உமாதேவி அங்கு மயில் தோகை விரித்து ஆடுவதையும், நந்தித்தேவர் அங்கு புலியின் விளையாட்டையும் கண்டு ரசித்துக்கொண்டிருந்தனர். சிவபெருமான் தியானத்திலிருந்து நீங்கி அங்கு உமாதேவியும் நந்திதேவரும் காணாததால் கயிலாயம் சென்றார். உமாதேவியும் நந்திதேவரும் திரும்பி வந்து பார்க்க சிவபெருமான் அங்கு இல்லாமையால் அவர்களும் கயிலாயம் போர்ந்தனர். அங்கு சிவபெருமான் நீங்கள் இருவரும் என்னை மறந்து மயில் ஆட்டத்தையும், புலி விளையாட்டையும் பார்த்துக்கொண்டிருந்ததால் புவியில் மயிலாகவும், புலியாகவும் மாறுக என சபித்தார். இவ்விருவரும் சாபம் நீங்க வழியாதென வினவ பூவுலகில் தொண்டைநாட்டில் முக மண்டலம் போன்ற காஞ்சிக்கு ஒரு காத தொலைவில் பனசையம் பதியில் நம் திருவுருவமாக உள்ள சோதிவடிவாக உள்ள பெருமானை பூசிக்க இச்சாபம் விலகும் என்றார். இவ்விருவரும் இத்தலத்திற்கு வந்து பூசை செய்து வழிபட்டு சாபம் நீங்கப்பெற்றனர்.

## கோயில் கல்வெட்டுகள்
பனப்பாக்கம் மயூரநாதர் கோயிலில் சுமார் 1000 ஆண்டுக்கு முற்பட்ட இராச இராச சோழனின் காந்தளூர்ச் சாலை கலமறுத்தருளி என்ற மெய்க்கீர்த்தியுடன் தொடங்கும் கல்வெட்டு சவுந்தர நாயகி சந்நிதி அர்த்த மண்டபத்தின் வடக்குபுற சுவற்றில் உள்ளது. மயூரநாதர் கருவறையின் வடக்குச் சுவற்றில் விஜயநகரப் பேரரசு வெங்கடபதி ராயன் கல்வெட்டும் உள்ளது.

## மேற்கோள்கள்

## வெளி இணைப்புகள்
விக்கிமேப்பியாவில் பனப்பாக்கம் மயூரநாதர் கோயில்

பகுப்பு:வேலூர் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சோடியம் டிரையசிடாக்சிபோரோ ஐதரைடு

**சோடியம் டிரையசிடாக்சிபோரோ ஐதரைடு** *(Sodium triacetoxyborohydride)* என்பது Na(CH3COO)3BH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சோடியம் மூவசிடாக்சி போரோ ஐதரைடு, சோடியம் டிரையசிடாக்சி ஐதரோபோரேட்டு என்ற பெயர்களாலும் இச்சேர்மம் அழைக்கப்படுகிறது. மற்ற போரோ ஐதரைடுகள் போலவே சோடியம் டிரையசிடாக்சிபோரோ ஐதரைடும் கரிமத் தொகுப்பு வினைகளில் ஒடுக்கும் முகவராகப் பயன்படுத்தப்படுகிறது. நிறமற்ற இவ்வுப்பை சோடியம் போரோ ஐதரைடுடன் அசிட்டிக் அமிலம் சேர்த்து புரோட்டான் பகுப்பு வினைக்கு உட்படுத்துவதன் மூலமாக தயாரிக்க முடியும் :

:NaBH4  +  3 HO2CCH3   →    NaBH(O2CCH3)3  +  3 H2.

அசிட்டாக்சி தொகுதிகளின் கொள்ளிடம் மற்றும் மின்னணு விளைவுகள் காரணமாக, சோடியம் போரோ ஐதரைடு, சோடியம் சயனோபோரோ ஐதரைடு போன்ற சேர்மங்களைக்காட்டிலும் சோடியம் டிரையசிடாக்சிபோரோ ஐதரைடு ஒரு மிதமான ஒடுக்கும் முகவராகச் செயல்படுகிறது.  மேலும், சோடியம் சயனோபோரோ ஐதரைடு பயன்படுத்தும்போது உருவாகும் நச்சுத்தன்மை கொண்ட பக்க விளைபொருட்கள் NaBH(OAc)3 பயன்படுத்தும்போது தவிர்க்கப்படுகின்றன. குறிப்பாக ஆல்டிகைடுகள் மற்றும் கீட்டோன்களை குறைத்து அமைனேற்றம் செய்ய பொருத்தமான சேர்மமாக சோடியம் டிரையசிடாக்சிபோரோ ஐதரைடு பயன்படுகிறது .

டிரையசிடாக்சிபோரோ ஐதரைடு தண்ணீரால் பாதிப்படையும் என்பதால் இவ்வினைப்பொருளுக்கு  தண்ணீரை கரைப்பானாக பயன்படுத்த முடியாது. மெத்தனால் கரைப்பான் ஏற்புடையது என்றாலும், எத்தனால், ஐசோபுரோப்பனால் போன்ற கரைப்பான்களுடன் மெதுவாக வினைபுரியும் என்பதால் இவற்றைப் பயன்படுத்தலாம் 


. 
இரண்டாம்நிலை அமீன்களுடன் ஆல்டிகைடு-பைசல்பைட்டு கூட்டுவிளைபொருட்கள் சேர்த்து குறைத்து ஆல்க்கைலேற்றம் செய்யும் வினைகளில் NaBH(OAc)3 சேர்மத்தை பயன்படுத்தலாம் 

## மேற்கோள்கள்

பகுப்பு:சோடியம் சேர்மங்கள்
பகுப்பு:போரோஐதரைடுகள்
நயம் பாராட்டுதல்

’நயம்’ என்னும் சொல்லுக்கு ’அழகு’ எனப் பொருள் கொள்வர். **நயம் பாராட்டுதல்** என்பது பாடலில் அமைந்துள்ள அதன் அழகை சுட்டிக்காட்டுதலாகும். ஒவ்வொரு செய்யுளும் நயம் பாராட்டுதலுக்குரியதே. பா நயம் பலவகைப்படும்.

## செய்யுள் (பா)
இருட்பகை இரவி இருளெனத் தம்மையும்

கருதிக் காய்வனோ என்றயிர்த்து இருசிறைக்

கையான் மார்பிற் புடைத்துக் கலங்கி

மெய்யாத் தம்பெயர் வியம்பி வாயாசம்

பதறியெத் திசையிலும் சிதறியோ டுதலும்

-மனோன்மணியம் பெ.சுந்தரனார்.

### பொருள்நயம்
இருளுக்குப் பகைவன் கதிரவன். அவன் தம்மையும் இருளென எண்ணிக் காய்ந்து விடுவானோ எனக் காகங்கள் ஐயமுற்றுச் சிறகுகளைப் படபடவெனத் தம் மார்பில்படுமாறு அடித்துக்கொண்டு கா கா எனக் கரைந்தபடி திசையெங்கும் பறந்தோடின. (வாயாசம்- காகம்; இரவி -சூரியன்; சிறை-இறக்கை)

### அணி நயம்
காலைவேளையில் காகங்கள் இரைதேடப் பறந்துசெல்வது இயல்பு. கதிரவன் இருளுக்குப் பகைவன்; ஆதலால் , தாமும் கரிய நிறத்துடன் இருப்பதனால் இருள் என எண்ணித் தம்மையும் காய்ந்துவிடுவானோ? என ஐயமுற்றுப் பறந்தன எனக் கவிஞர், தம் கற்பனையை அதன்மேல் ஏற்றிக் கூறுகிறார். மேலும், காகங்களின் சிறகடிக்கும் இயல்பான செயலையும் மார்பில் அடித்துக் கொள்வதாய்க் கூறுகிறார். இவ்வாறு இப்பாடலில் தற்குறிப்பேற்ற அணி பயின்று வந்துள்ளது.

### சந்த நயம்
யாப்பு அமைவினைச் சந்தம் என்பர்.

### தொடை நயம்
தொடை நயத்தில் மூன்று வகை நயங்கள் உள்ளன.
#### எதுகை
*அடி எதுகை
*இணை எதுகை
*சீர் எதுகை
#### மோனை
*அடி மோனை
*சீர் மோனை
*இயைபு மோனை

## உசாத்துணை
* த.நா.பா.நூ.க வெளியிட்டுள்ள ஒன்பதாம் வகுப்பு தமிழ்ப்பாடநூல் பக்க எண் 60

பகுப்பு:தமிழ் இலக்கியம்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஹனோவர்

**ஹனோவர்** அல்லது **ஹன்னோவர்** (/<span style="border-bottom:1px dotted"><span title="/ˈ/ primary stress follows">ˈ</span><span title="'h' in 'hi'">h</span><span title="/æ/ short 'a' in 'bad'">æ</span><span title="'n' in 'no'">n</span><span title="/oʊ/ or /ə/ 'o' in 'omit'">oʊ</span><span title="'v' in 'vie'">v</span><span title="/ər/ 'er' in 'finger'">ər</span></span>/; , ), என்பது ஜெர்மனியில் அமைந்துள்ள லோவர் சக்சோனி மாநிலத்தின் தலைநகரமும், பெரிய நகரமும் ஆகும்.

## வெளி இணைப்புகள்
* 
* City's own website
* Official website for tourism, holiday and leisure in Lower Saxony and Hanover

பகுப்பு:செருமானிய நகரங்கள்‎
மழைச்சோறு வழிபாடு

**மழைச் சோறு வழிபாடு** என்பது மழை வேண்டி நடத்தப்படும் மழை சடங்குகளில் ஒன்றாகும்.  பெண்களும் சிறுமிகளும் கிராமத்தில் உள்ள ஒவ்வொரு வீடுகளும் மழை சோறு வேண்டி நிற்கின்றனர். பிச்சையாக இடுகின்ற சோறினை சேகரித்து அனைவரும் பகிர்ந்து உண்கின்றனர். இந்த சடங்கு முறைகளால் மழை வரும் என்பது மக்களின் நம்பிக்கையாக இருக்கிறது.

மழை பொய்த்ததால் மக்கள் பின்வருமாறு பாடுகின்றனர்.

## கூழ் காய்ச்சும் வழிபாடு
மாரி என்று மழையின் கடவுளாக வழிபடப்பட்டு மாரியம்மனாக வணங்கப்படும் தெய்வத்திற்கு கூழ் காய்ச்சி வணங்கும் முறையும் மழைச்சடங்குகளில் ஒன்றாகும். 

கூழ் காய்ச்சும் சடங்கிற்காக ஒவ்வொரு வீடாக சென்று தானியங்களை சேகரித்து வந்து அதனைக் கொண்டு கூழ் காய்ச்சி குடிக்கின்றனர்.

## சான்றுகள்


பகுப்பு:இந்து சமய வழிபாட்டுச் சடங்குகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பெர்ரோ காந்தவியல்

[link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:MagnetEZ.jpg|thumb|[அல்னிக்கோ|அல்னிகோவால் செய்யப்பட்ட ஒரு காந்தம், ஒரு அயக்காந்த இரும்பு அலாய், அதன் பிடிமானத்துடன்]]
**அயக்காந்தவியல்** (Ferromagnetism) என்பது சில பொருட்கள் ( இரும்பு போன்றவை ) நிரந்தர காந்தங்களை உருவாக்குவது, அல்லது காந்தங்களால் ஈர்க்கப்படுவதனைக் குறிக்கிறது. இயற்பியலில், பல்வேறு வகையான காந்தவியல் உள்ளன. சிறுமுரண் இரும்பியக் காந்தவியல் விளைவு போன்ற அயக்காந்தவியலானது வலுவானதும் நமது அன்றாட வாழ்க்கையில் எதிர்கொள்ளும்  காந்தங்களின் பொதுவான நிகழ்வுக்கு காரணமானதாகும். குளிர்சாதனப் பெட்டியின் கதவுகளில் பயன்படுத்தப்படுவது இதற்கு உதாரணமாகும்.

ஒரு சில சார்-பொருட்கள் மட்டுமே அயக்காந்தவியல் பண்பு கொண்டவை.  இரும்பு, கோபால்ட், நிக்கல் மற்றும் அவற்றின் பெரும்பாலான உலோகக் கலவைகள் மற்றும் அரிய பூமி உலோகங்களின் சில சேர்மங்கள் இவற்றிற்கு பொதுவானவை. தொழிற்துறை மற்றும் நவீன தொழில்நுட்பத்தில்  அயக்காந்தவியல் மிகவும் முக்கியமானது, மேலும் மின்காந்தங்கள், மின்சார மோட்டார்கள், மின்னியற்றி, மின்மாற்றிகள் மற்றும் டேப் ரெக்கார்டர்கள் மற்றும் வன்தட்டு நிலை நினைவகம் போன்ற காந்த சேமிப்பிடம் மற்றும் இரும்புப் பொருட்களின் சிதைவுறாச் சோதனை போன்ற பல மின் மற்றும் மின்காந்த சாதனங்களுக்கு இது அடிப்படையாகும்.

## அயக் காந்தப் பொருட்கள்

## சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:இயற்பியல் தோற்றப்பாடுகள்



## வெளியிணைப்புகள்

* 
* மின்காந்தவியல் - ச. 11, ஆன்லைன் பாடப்புத்தகத்திலிருந்து
*  விளக்கப்படங்களுடன் ஃபெரோ காந்தப் பொருட்களின் விரிவான கணிதமற்ற விளக்கம்
* காந்தவியல்: ஈ.பவரினி, ஈ. கோச், மற்றும் யு. ஷால்வாக் ஆகியவற்றில் மாதிரிகள் மற்றும் வழிமுறைகள் : தொடர்புடைய விஷயத்தில் அவசரநிலை நிகழ்வு, ஜாலிச் 2013,
மகாத்மா காந்தி காவியம்

**மகாத்மா காந்தி காவியம்** என்பது மோகன்தாஸ் கரம்சந்த் காந்தியின் வாழ்க்கை வரலாற்றைக் கூறும் கவிதை நூலாகும். இது இரு தொகுதிகளாகப் பத்துக் காண்டங்களைக் கொண்டுள்ளது. இதன் ஆசிரியர் தி. கா. இராமானுஜ கவிராயர் ஆவார். 

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ் கவிதை நூல்கள்
பகுப்பு:மகாத்மா காந்தி பற்றிய நூல்கள்
ஊராட்சி ஒன்றிய நடுநிலைப் பள்ளி, அழகப்பம்பாளையம்

**அழகப்பம்பாளையம் ஊராட்சி ஒன்றிய நடுநிலைப்பள்ளி** இந்தியாவின் தமிழ்நாடு மாநிலத்தில் சேலம் மாவட்டம் கொங்கணாபுரம் ஒன்றியத்தில் உள்ள அழகப்பம்பாளையம் என்ற கிராமத்தில் அமைந்துள்ள அரசு நடுநிலைப் பள்ளியாகும்.

## நிர்வாகம்
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி கொங்கணாபுரம் வட்டார கல்வி தொடக்கக்கல்வி அலுவலர் அவர்களின் நிர்வாகத்தில் செயல்படுகிறது. மழலையர் வகுப்பு முதல் எட்டாம் வகுப்பு வரை இப்பள்ளியில் பயிற்றுவிக்கப்படுகிறது.

## மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட  மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியைகள் பணியாற்றி வருகின்றனர்.

## கற்றல் முறைகள்
இப்பள்ளியில் ஒன்று முதல் மூன்றாம் வகுப்பு வரை புதிய கற்பித்தல் முறையிலும் நான்காம் வகுப்பு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்பித்தல் நடைபெறுகிறது. விளையாட்டு வழிக் கல்வி, கணினி வழிக் கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு
* பள்ளி சுகாதார குழு
* சாரண சாரணிய இயக்கம்
* இளைஞர் செஞ்சிலுவைச் சங்கம்
* தேசியப் பசுமைப் படை

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம் 
* சதுரங்க மன்றம்

### விழாக்கள்
அழகப்பம்பாளையம் ஊராட்சி ஒன்றிய நடுநிலைப்பள்ளியில் பல்வேறு விழாக்கள் நடத்தப்படுகின்றன.
* பள்ளி ஆண்டு விழா 
* விளையாட்டு விழா
* கல்வி வளர்ச்சி நாள் விழா (காமராசர் பிறந்த தினம்)
* குழந்தைகள் தின விழா  
* அப்துல் கலாம் பிறந்த நாள் விழா
* உலக யோகா தினம் 
* கிறிஸ்துமஸ் 
* பொங்கல் தமிழர் திருநாள்
* தீபாவளி பண்டிகை

## பள்ளியின் படிமத் தொகுப்பு

படிமம்:கரகம்.jpg|thumb|கரகம்


## வெளியிணைப்புகள்
* பள்ளியின் முகநூல் பக்கம்
* பள்ளியின் youtube பக்கம்
* பள்ளி அமைவிடம்

பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
பகுப்பு:சேலம் மாவட்டத்திலுள்ள அரசுப் பள்ளிகள்